Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 965

2. irányvonalnál leírtak szerint is fokozni kell. Szükséges továbbá a munkanélküliség kialakulásának megelőzését szolgáló eszközök hatókörének bővítése, valamint az egyes eszközök szétaprózott működtetése helyett azok programokhoz rendelt felhasználásának előtérbe helyezése. Az eszközök együttes, programszerű működtetésére jó példa lehet a non-profit szektor önfenntartást célzó foglalkoztatási programjainak támogatása és a közhasznú foglalkoztatás és a képzési támogatások fokozottabb összekapcsolása. Ez utóbbi hozzájárul a közhasznú munkán lévők tartós munkahelyhez való jutási esélyeinek növeléséhez. Mutatók Indokolt figyelemmel kísérni az aktív foglalkoztatáspolitikai eszközök által elértek globális, munkaerőpiaci rétegenkénti és területenkénti alakulását, valamint azt a viszonyszámot, hogy az egyes eszközökkel újonnan érintettek száma hogyan aránylik az álláskereső munkanélküliek éves átlagos számához.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes